Document ID: /roh_data/filtered/Billingualer_Corpus_interleaved-de-rm.jsonl.gz/1583

This is a text translated from German to Rumantsch Grischun.
Gebäude Cleric der Kantonsschule in Chur soll saniert werden

Im Rahmen der Gesamtsanierung der Bündner Kantonsschule in Chur steht eine weitere Sanierungsetappe auf dem Programm. Nach der Erneuerung der Schulanlagen am Standort Halde soll auch das Gebäude Cleric am Plessurquai baulich umfassend saniert werden. Dies schlägt die Bündner Regierung vor. Sie hat die entsprechende Botschaft an den Grossen Rat verabschiedet und beantragt dem Parlament, einen Verpflichtungskredit von 26 Millionen Franken zu gewähren. Der Grosse Rat wird sich in der Junisession mit dem Geschäft befassen.

Das Sanierungskonzept für das Haus Cleric (ehemaliges Lehrerseminar) ist Teil des Gesamtprojektes "Bauliche Sanierung Bündner Kantonsschule Chur". Bereits im Juni 2006 hatte der Grosse Rat der baulichen Sanierung der Schulgebäude am Standort Halde zugestimmt und einen Verpflichtungskredit von 50 Millionen Franken gesprochen. Im Juli 2007 starteten die Arbeiten. Der Klassentrakt wird im Juli 2009 der Schule übergeben, danach wird der Naturwissenschaftstrakt baulich saniert, der ein Jahr später ebenfalls wieder in Betrieb genommen werden kann. Noch während der Sanierung an der Halde beginnen die Bauarbeiten an der Verbindung der Areale Plessur und Halde. Für deren Realisierung hatte der Grosse Rat einen Kredit von 5.8 Millionen Franken bewilligt.

Als weiterer Meilenstein im Gesamtkonzept ist nun auch das Haus "Cleric" am Plessurquai baulich in Stand zu setzen. Das in den Jahren 1962 bis 1964 erstellte Gebäude weist einen erheblichen Sanierungsbedarf auf. Unter anderem erfüllt die Gebäudehülle die Anforderungen an den Wärmeschutz beziehungsweise an die kantonale Energiegesetzgebung nicht mehr. Durch die geplante Sanierung der Aussenfassade, des Daches und der Fenster sollen die Vorgaben des Minergie-Standards erreicht werden. Zudem ist vorgesehen, auf dem Dach des Klassentrakts eine Fotovoltaikanlage mit einer Leistung von rund 20 Kilowatt zu installieren. Ausserdem sind im Gebäude die Fugen mit PCB-belasteten Fugendichtungsmassen verkittet. Diese müssen fachgerecht entfernt und entsorgt werden. Auch die Haustechnikanlagen wie Heizung und Lüftung sowie die sanitären Installationen müssen erneuert werden. Die Kosten für die umfassende Sanierung des Gebäudes Cleric belaufen sich auf insgesamt 26 Millionen Franken.

Mit der Sanierung wird laut Regierung ein weiterer wichtiger Baustein im Rahmen der laufenden Gesamterneuerung der Bündner Kantonsschule gesetzt. Das Projekt überzeugt in qualitativer und wirtschaftlicher Hinsicht und bietet Gewähr für eine nachhaltige Ausrichtung der Kantonsschule als bedeutende kantonale Bildungsinstitution. Das Beibehalten des äusseren Erscheinungsbildes des Gebäudes trägt der städtebaulich sensiblen Umgebung am Altstadtrand vor der Kulisse von St. Luzi und Kathedrale Rechnung. Zudem lassen sich sämtliche baulichen Barrieren beseitigen, was auch Menschen mit einer Behinderung in Zukunft den uneingeschränkten Zugang zur Schulanlage ermöglicht.

Die Hauptinvestitionen für die Sanierung des Hauses "Cleric" fallen bereits ab Sommer 2010 unmittelbar nach der Fertigstellung der Kantonsschule Halde an und wirken damit im Sinne einer direkt umsetzbaren Stabilisierungsmassnahme den negativen Konjunkturtendenzen im Kanton entgegen.

Stimmt der Grosse Rat dem Vorhaben zu, können die Sanierungsarbeiten im Juli 2010 starten. Diese dauern voraussichtlich bis Mitte 2012. Im Anschluss an die Sanierung des Gebäude Cleric sieht das Gesamtkonzept vor, auf dem Areal Plessur in einem Ergänzungsneubau die noch fehlenden Räumlichkeiten wie Mensa, Mediothek sowie weitere benötigte Unterrichtsräume zu realisieren.

Auskunftspersonen:

- Regierungsrat Stefan Engler, Vorsteher Bau-, Verkehrs- und Forstdepartement, Tel. 081 257 36 01

- Markus Dünner, Kantonsbaumeister, Hochbauamt Graubünden, Tel. 081 257 36 31

Gremium: Regierung

Quelle: dt Standeskanzlei Graubünden

17.04.2009
L'edifizi Cleric da la scola chantunala a Cuira duai vegnir sanà

En il rom da la sanaziun totala da la scola chantunala grischuna a Cuira è previsa in'ulteriura etappa da sanaziun. Suenter la renovaziun dals stabiliments da scola sin l'areal Halde duai er l'edifizi Cleric al Plessurquai vegnir sanà en moda cumplessiva. Quai propona la regenza grischuna. Ella ha deliberà la missiva correspundenta per mauns dal cussegl grond e propona al parlament da conceder in credit d'impegn da 26 milliuns francs. Il cussegl grond vegn a tractar questa fatschenta en la sessiun da zercladur.

Il concept per sanar la chasa Cleric (l'anteriur seminari da magistras e da magisters) fa part dal project general "Sanaziun architectonica da la scola chantunala grischuna a Cuira". Gia il zercladur 2006 aveva il cussegl grond approvà la sanaziun architectonica dals edifizis da scola sin l'areal Halde a Cuira ed aveva concedì in credit d'impegn da 50 milliuns francs per quest intent. Il fanadur 2007 han ins cumenzà cun las lavurs. Il tract da classas vegn surdà a la scola il fanadur 2009. Suenter vegn sanà architectonicamain il tract da las scienzas natiralas. Er quel po puspè vegnir mess en funcziun in onn pli tard. Durant la sanaziun sin l'areal Halde vegnan a cumenzar las lavurs da construcziun vi da la colliaziun dals dus areals Plessur e Halde. Per quest intent aveva il cussegl grond concedì in credit da 5.8 milliuns francs.

In'ulteriura etappa impurtanta dal concept general è ussa er la renovaziun da la chasa Cleric al Plessurquai. L'edifizi ch'è vegnì construì ils onns 1962 fin 1964 sto vegnir sanà. Ils mirs exteriurs da l'edifizi n'adempleschan tranter auter betg pli las pretensiuns areguard l'isolaziun termica respectivamain las pretensiuns da la legislaziun chantunala d'energia. La sanaziun da la fatschada externa, dal tetg e da las fanestras ch'è planisada duai gidar ad ademplir las prescripziuns dal standard da MINERGIE. Plinavant èsi previs d'installar sin il tetg dal tract da classas in indriz fotovoltaic cun ina prestaziun da circa 20 kilowatt. Ultra da quai èn las chavas stuccadas cun pasta da stuppadira ch'è contaminada cun PCB. Quella pasta sto vegnir allontanada e dismessa en moda professiunala. Plinavant ston vegnir renovads ils indrizs da la tecnica da chasa sco il stgaudament e la ventilaziun sco er las installaziuns sanitaras. Ils custs per sanar l'edifizi Cleric en moda cumplessiva importan totalmain 26 milliuns francs.

Tenor la regenza è la sanaziun in ulteriur element impurtant en il rom da la renovaziun totala currenta da la scola chantunala grischuna. Il project persvada areguard la qualitad ed areguard l'economia e garantescha che la scola chantunala s'etableschia en moda persistenta sco instituziun chantunala da furmaziun impurtanta. La parita exteriura da l'edifizi duai vegnir mantegnida. Cun quai duai vegnir tegnì quint dal conturn ch'è sensibel areguard l'urbanistica, a l'ur da la citad veglia, avant la culissa da S. Luzi e da la catedrala. Ultra da quai sa laschan eliminar tut ils obstachels architectonics. Quai pussibilitescha a las persunas cun impediments l'access illimità al stabiliment da scola en l'avegnir.

Las investiziuns principalas per la sanaziun da la chasa Cleric vegnan fatgas gia a partir da la stad 2010, immediatamain suenter che las lavurs vi da la scola chantunala sin l'areal Halde èn terminadas. Uschia cumbattan questas investiziuns - en il senn d'ina mesira per stabilir la conjunctura che po vegnir realisada directamain - las tendenzas da conjunctura negativas en il chantun.

Sch'il cussegl grond accepta il project, pon ins cumenzar cun las lavurs da sanaziun il fanadur 2010. Quellas duran probablamain fin la mesadad da l'onn 2012. Suenter la sanaziun da l'edifizi Cleric prevesa il concept general da realisar - en ina construcziun nova cumplementara sin l'areal Plessur - las localitads che mancan anc sco per exempel ina mensa, ina mediateca sco er ulteriurs locals d'instrucziun necessaris.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- Markus Dünner, architect chantunal, uffizi da construcziun auta dal Grischun,

tel. 081 257 36 31

Gremi: regenza

Funtauna: rg chanzlia chantunala dal Grischun

17.04.2009